Afirmație șocantă a ÎPS Teodosie: Femeia a început păcatul. Dacă nu păcătuia n-ar fi născut fii în dureri.
ÎPS Teodosie: Nicio femeie nu poate fi preot. Aceasta e condiția ei. Ea nu poate fi perpetuu într-o rugăciune pentru că are condiția slăbiciunilor sale. Cum să fie discriminare? Aceasta este femeia. El spune că strămoșii nu își cunoșteau intimitățile înainte de păcat. Înaltul ierarh a continuat spunând că din cauza păcatului primordial femeia "naște fii în dureri".
Arhiepiscopul Tomisului, ÎPS Teodosie, a avut o remarcă mai puțin obișnuită, joi, când a încercat să explice de ce nu e discriminatoriu faptul că o femeie nu poate avea roluri importante în biserică: "Ea a început păcatul", a spus ierarhul."Nicio femeie nu poate fi preot. Aceasta e condiția ei. Ea nu poate fi perpetuu într-o rugăciune pentru că are condiția slăbiciunilor sale. Cum să fie discriminare? Aceasta este femeia. Ea a început păcatul și iată că se află cu această neputință, pentru că – ne spune Sfântul Ioan Gură de Aur – dacă nu ar fi fost păcatul nu s-ar fi înmulțit neamul omenesc, ci prin puterea cuvintelor dumnezeiești care le-a zis înainte de păcat <Creșteți și vă înmulțiți și stăpâniți pământul>", a spus ÎPS Teodosie, la Radio Dobrogea, joi seara.El spune că strămoșii nu își cunoșteau intimitățile înainte de păcat.Înaltul ierarh a continuat spunând că din cauza păcatului primordial femeia "naște fii în dureri"."Femeii i s-a spus: <în dureri vei naște fii>. Dacă nu păcătuia n-ar fi născut în fii în dureri. Toate acestea lămuresc diferența dintre bărbat și femeie și iată, ca să arate că nu este discriminare, Fiul lui Dumnezeu S-a întrupat ca bărbat. Și Sfântul Sfinților este bărbat", a mai spus ÎPS Teodosie.În final el vede condiția femeii, totuși, alături de sfinți, vorbind de Maica Domnului."Maica Domnului este mai sfântă decât îngerii și decât sfinții. Este deasupra îngerilor și a sfinților. Nu este egală cu Dumnezeu, dar este aproape de Dumnezeu. Este cel mai aproape de Dumnezeu din neamul omenesc, astfel încât Dumnezeu, cu înțelepciunea Sa, a făcut echilibru ca nimeni să nu se simtă discriminat și fiecare să își poarte crucea vieții sale așa cum l-a lăsat Dumnezeu", a mai spus înaltul ierarh.